સૂચિત સાહસની બાબતોનું આયોજન કરો - તમારા અંગત આર્થિક આયોજનમાં ઉમેરો કરવાની સાથે - સાથે તમારે તમારા સૂચિત ધંધાની આર્થિક બાબતોનું પણ કાળજીપૂર્વક આયોજન કરવું જોઈએ. આયોજિત નાણા પ્રવાહની રૂપરેખા તૈયાર કરો, આવક અંગેના નિવેદનો અને સરવૈયુ એ તમારા ધંધાના જોખમી માપદંડો તેમજ આયોજનને સમજવા માટે મદદરૂપ બની રહે છે. કાં તો સામાન્ય એક્સેલ શીટમાં અથવા સોફ્ટવેરનો ઉપયોગ કરીને તમારે તમારા ધંધાના તમામ આર્થિક વ્યવહારોની વ્યવસ્થિત રીતે નોંધ રાખવાની ટેવ પાડવી જોઈએ. આ બાબત તમારી આવકના પ્રવાહની, ખર્ચાઓની અને બચતોની નોંધ રાખે છે. ક્રમબદ્ધ આર્થિક આંકડાકીય સંગ્રહ હોવો એ તમારા ધંધાના આર્થિક આયોજનમાં મદદરૂપ થાય છે. તમારા વ્યવસાયોનું આર્થિક આયોજન કરવું એ અતિ મહત્વનું છે કારણ કે તમારું અંગત આર્થિક આયોજન સીધે સીધી રીતે તમારા ધંધાની શરૂઆત સાથે જોડાયેલું હોય છે.